اسلام آباد: وزیراعظم محمد شہباز شریف پارینے کہ تہہ و پیشن نا عوامل آتا سوب آن ودی مروک آ زرگزرانی چیلنج آتا رداٹ پاکستان ءِ خصوصی زرکاری آسراتی کونسل کون آ نمائندہ فورم نا گرج بھلو وخت اسے آن محسوس کننگاکہ، زرگزرانی پالیسی جوڑ کننگ، سنگت ملک آتیان زرکاری ءِ اتنگ کن اسپیشل انوسٹمنٹ فیسیلی ٹیشن کونسل نا جوڑ کننگ نا فیصلہ ءِ کننگانے، کونسل نا دمدستی ہدف پیشن نا براہ راست زرکاری ءِ 5 بلین ڈالر اسکان ودفنگ ءِ، دا کونسل زرگزران نا پنجر اٹ بنداوی اصلاحات ءِ مون آ دننگ کن فیصلہ سازی نا اسہ بڑزکو فورم اسے نا وڑاٹ کاریم کیک۔ چارشنبے نادے آتینا ٹویٹ اٹی وزیراعظم پارے کہ ملک ءِ زرگزرانی چیلنج آتیان کشسا پائیدار شونداری نا کنڈا درینن، سیوتی حکومت زرگزرانی پالیسی جوڑ کننگ نا مینڈیٹ اتون اسہ اسپیشل انوسٹمنٹ فیسیلی ٹیشن کونسل (ایس آئی ایف سی) جوڑ کننگ نا فیصلہ کرینے، ہرا زرگزران نا بحالی کن پالیسی ٹی راہشونی، تسلسل و گچین نفاذ ءِ پک کیک۔ وزیراعظم پارے کہ تینا ساخت انا سوب آن کونسل زرگزران نا پنجر اٹ بنداوی اصلاحات ءِ مون آ دننگ کن فیصلہ سازی نا اسہ بڑزکو فورم اسے نا وڑاٹ کاریم کیک۔ فورم آئی ٹی، کشت وکشار، توانائی، معدنیات و کانڑ کنی و دفاعی پیدوار کون آاہم بشخ کون آتیا چکار تخک۔ اوپارے کہ سنگت ملک آتیان زرکاری ءِ اتنگ کونسل نا اہم مسخت آتیان اسٹ ءِ۔ دمدستی ہدف پیشن نا براہ راست زرکاری ءِ5 بلین ڈالر اسکان ودفنگ ءِ۔ وزیراعظم پارے کہ تہہ و پیشن عوامل آتا سوب آن ودی مروک آ زرگزرانی چیلنج آتا رداٹ کونسل کون آ نمائندہ فورم نا گرج بھلو وخت اسے آن محسوس کننگاکہ، ہمہ پلو ویل آتون مون تننگ کن نصابی کتاب نا وڑوڈول داسہ قابل عمل اف۔ ہنداسوب آن زرگزران ءِ خودانحصاری، برآمد آتیا تالان و سوگو، پیشن نا لوڈو و ہلچل ءِ سگنگ کن قابل جوڑ کننگ کن اجتماعی حکمت عملی آن فائدہ ہرفنگ ناپین زیات گرج ءِ۔ وزیراعظم پارے کہ ننا ویل آتا ایسر تخلیقی حالیت آتیٹی تخوک ءِ۔
(اے پی پی)
